CELEX: 32021D2016
Language: bg
Date: 2021-11-18 00:00:00
Title: Решение за изпълнение (ОВППС) 2021/2016 на Съвета от 18 ноември 2021 година за прилагане на Решение 2014/932/ОВППС относно ограничителни мерки с оглед на положението в Йемен

18.11.2021   
               
               
                  BG
               
               
                  Официален вестник на Европейския съюз
               
               
                  LI 410/7
               
            
         РЕШЕНИЕ ЗА ИЗПЪЛНЕНИЕ (ОВППС) 2021/2016 НА СЪВЕТА
         от 18 ноември 2021 година
         за прилагане на Решение 2014/932/ОВППС относно ограничителни мерки с оглед на положението в Йемен
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 31, параграф 2 от него,
         като взе предвид Решение 2014/932/ОВППС на Съвета от 18 декември 2014 г. относно ограничителни мерки с оглед на положението в Йемен (1), и по-специално член 3 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 18 декември 2014 г. Съветът прие Решение 2014/932/ОВППС.
                  
               
                     (2)
                  
                  
                     На 9 ноември 2021 г. комитетът към Съвета за сигурност на ООН, създаден съгласно Резолюция 2140 (2014) на Съвета за сигурност на ООН, добави три лица към списъка на лицата и образуванията, подлежащи на ограничителни мерки.
                  
               
                     (3)
                  
                  
                     Поради това приложението към Решение 2014/932/ОВППС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложението към Решение 2014/932/ОВППС се изменя съгласно предвиденото в приложението към настоящото решение.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
         
         
            Съставено в Брюксел на 18 ноември 2021 година.
            
               
                  За Съвета
               
               
                  Председател
               
               Z. ČERNAČ
            
         
         
            (1)  OВ L 365, 19.12.2014 г., стр. 147.
      
      
         
            ПРИЛОЖЕНИЕ
            В списъка, изложен в приложението към Решение 2014/932/ОВППС (Списък на лицата и образуванията, посочени в член 1, параграф 1, член 2а, параграф 1 и член 2б, параграфи 1 и 2) се добавят следните вписвания:
            
               
                           „7.
                        
                        
                           
                              Saleh Mesfer Saleh Al Shaer (наричан още: а) Saleh Mosfer Saleh al Shaer; б) Saleh Musfer Saleh al Shaer; в) Saleh Mesfer al Shaer; г) Saleh al Shae; д) Saleh al Sha’ir; е) Abu Yasser).
                           Изписване на оригиналния език: الشاعر صالح مسفر صالح
                           
                              Длъжност: генерал-майор, „съдебен депозитар“ за имотите и средствата, притежавани от противниците на хутите. Адрес: Йемен. Място на раждане: Al Safrah, провинция Саада, Йемен. Гражданство: Йемен. Паспорт №: а) йеменски паспорт № 05274639, издаден на 7.10.2013 г. (валиден до: 7.10.2019 г.) б) йеменски паспорт № 00481779, издаден на 9.12.2000 г. (валиден до: 9.12.2006 г.) Национален идентификационен номер: а) йеменски № 1388114 б) йеменски № 10010057512. Друга информация: В качеството си на „помощник-министър на отбраната за логистиката“ на хутите подпомага хутите при придобиването на контрабандни оръжия и въоръжение. В качеството си на „съдебен депозитар“ участва пряко в широкоразпространеното и незаконно присвояване на активи и предприятия, притежавани от частни лица, арестувани от хутите или принудени да потърсят убежище извън Йемен. Физическо описание: цвят на очите: кафяв; цвят на косата: сив; цвят на кожата: средно тъмен; телосложение: слабо; височина (ft/in): неизвестна; тегло (lbs): неизвестно; и клан: член на племенната конфедерация Хашид. Налична е снимка за включване на уебадреса за специални известия на Интерпол и Съвета за сигурност на ООН: препратка към специалното известие на Интерпол и Съвета за сигурност на ООН: https://www.interpol.int/en/How-we-work/Notices/View-UN-Notices-Individuals. Дата на посочване от ООН:9.11.2021 г.
                           
                              Допълнителни сведения от описателното обобщение на основанията за включване в списъка, предоставено от Комитета по санкциите:
                           
                           В съответствие с раздел 5, буква g) от Насоките си Комитетът към Съвета за сигурност, създаден с Резолюция 2140, дава достъп до описателно обобщение на основанията за включване в списъка на лица, групи, предприятия и образувания, включени в списъка му със санкции.
                           
                              Дата, на която описателното обобщение е било публикувано на уебсайта на Комитета: 9 ноември 2021 г.
                           Saleh Mesfer Saleh Al Shaer беше включен в списъка на 9 ноември 2021 г. съгласно параграфи 11 и 15 от резолюция 2140 (2014) и параграф 14 от резолюция 2216 (2015) като лице, отговарящо на критериите за включване в списъка, посочени в параграф 17 и параграф 18, буква c) от резолюция 2140 (2014).
                           Saleh Mesfer Saleh Al Shae е участвал в действия и е подкрепял действия, застрашаващи мира, сигурността и стабилността на Йемен, включително е ръководил действия, които нарушават приложимото международно хуманитарно право в Йемен.
                           
                              Допълнителна информация:
                           
                           Във връзка с изявлението на експертната група на ООН по случая от 28 август 2019 г. Saleh Mesfer Saleh Al Shaer е участвал в действия, застрашаващи мира, сигурността и стабилността на Йемен, с което отговаря на критериите за включване в списъка, посочени в параграф 17 от Резолюция 2140 (2014). В качеството си на „помощник-министър на отбраната за логистиката“на хутите Saleh Mesfer Saleh Al Shaer подпомага хутите при придобиването на контрабандни оръжия и въоръжение. Включен е в списъка и заради прякото си участие от началото на 2018 г. в широкоразпространеното и незаконно присвояване на активи и предприятия, притежавани от частни лица, арестувани от хутите или принудени да потърсят убежище извън Йемен, в качеството си на „съдебен депозитар“ и в нарушение на международното хуманитарно право. Al Shaer е използвал правомощията си и базирана в Сана мрежа, състояща се от членове на семейството му, специализиран наказателен съд, служба за национална сигурност, централната банка, службите по вписванията на Министерството на търговията и промишлеността на Йемен и някои частни банки, за да лишават произволно от собствеността им избрани частни лица и предприятия без справедлив съдебен процес, нито възможност за правна защита.
                        
                     
                           8
                        
                        
                           г. Muhammad Abd Al-Karim Al-Ghamari (наричан още: а) Mohammad Al-Ghamari).
                           Изписване на оригиналния език: الغماري محمد عبدالكریم
                           
                              Длъжност: генерал-майор, началник на Генералния щаб на хутите. Адрес: Йемен. Дата на раждане: а) 1979 г., б) 1984 г. Място на раждане: Izla Dhaen, район Wahha, провинция Хаджа, Йемен. Гражданство: Йемен. Друга информация: военачалник на Генералния щаб на хутите, играе водеща роля в организирането на военните усилия на хутите, пряко застрашаващи мира, сигурността и стабилността на Йемен, включително в Мариб, както и на трансграничните нападения срещу Саудитска Арабия. Налична е снимка за включване на уебадреса за специални известия на Интерпол и Съвета за сигурност на ООН: препратка към специалното известие на Интерпол и Съвета за сигурност на ООН: https://www.interpol.int/en/How-we-work/Notices/View-UN-Notices-Individuals. Дата на посочване от ООН:9.11.2021 г.
                           
                              Допълнителни сведения от описателното обобщение на основанията за включване в списъка, предоставено от Комитета по санкциите:
                           
                           В съответствие с раздел 5, буква g) от Насоките си Комитетът към Съвета за сигурност, създаден с Резолюция 2140, дава достъп до описателно обобщение на основанията за включване в списъка на лица, групи, предприятия и образувания, включени в списъка му със санкции.
                           
                              Дата, на която описателното обобщение е било публикувано на уебсайта на Комитета: 9 ноември 2021 г.
                           Muhammad Abd Al-Karim Al-Ghamari беше включен в списъка на 9 ноември 2021 г. съгласно параграфи 11 и 15 от резолюция 2140 (2014) и параграф 14 от резолюция 2216 (2015) като лице, отговарящо на критериите за включване в списъка, посочени в параграф 17 от резолюция 2140 (2014).
                           Muhammad Abd Al-Karim Al-Ghamari е участвал в действия и е подкрепял действия, застрашаващи мира, сигурността и стабилността на Йемен.
                           
                              Допълнителна информация:
                           
                           Al-Ghamari е включен в списъка поради участието си и командването на военни кампании на хутите, застрашаващи мира, сигурността и стабилността на Йемен, с което отговаря на критериите за включване в списъка, посочени в параграф 17 от Резолюция 2140 (2014). Al-Ghamari, в качеството си на военачалник на Генералния щаб на хутите, играе водеща роля в организирането на военните усилия на хутите, пряко застрашаващи мира, сигурността и стабилността на Йемен, както и на трансграничните нападения срещу Саудитска Арабия. Неотдавна той пое командването на мащабното настъпление на хутите срещу контролираната от правителството на Йемен територия в провинция Мариб. Настъплението в Мариб изостря хуманитарната криза в Йемен, тъй като излага близо един милион уязвими вътрешно разселени лица на риск от повторно разселване, води до смъртни случаи сред цивилното население и предизвиква по-широка ескалация на конфликта.
                           
                                       —
                                    
                                    
                                       Профил на Al Estiklal: „Muhammad Al-Ghamari; The Houthi Leader Who Conveyed The Iranian ‘Revolutionary Guards’ Experience To Yemen“ („Muhammad Al-Ghamari – лидерът на хутите, който предаде опита на иранската „Революционна гвардия“ на Йемен) (https://www.alestiklal.net/en/view/8824/muhammad-al-ghamari-the-houthi-leader-who-conveyed-the-iranian-revolutionary-guards-experience-to-yemen) [версия от 19 октомври 2021 г.]
                                       
                                    
                                 
                                       —
                                    
                                    
                                       Al Mashhad al-Yemeni (на арабски език): „Insurgency Leader Al-Huthi Appoints Prominent Commander To Lead Fighting in Al Hudaydah“ („Лидерът на бунтовниците Al-Huthi назначава виден военачалник да ръководи сраженията в Ходейда“) (https://www.almashhad-alyemeni.com/print~136875) [версия от 19 октомври 2021 г.]
                                       
                                    
                                 
                                       —
                                    
                                    
                                       Al Mashhad al-Yemeni (на арабски език): арабски доклад за назначаването на al-Ghamari за „главнокомандващ“ в Мариб (https://www.almashhad-alyemeni.com/195498) [версия от 19 октомври 2021 г.]
                                       
                                    
                                 
                                       —
                                    
                                    
                                       Al Manar TV: „Yemeni Chief of Staff: Ready for Long-Term War with Saudi-led Coalition States“ („Началникът на Генералния щаб на Йемен е готов за продължителна война с водените от Саудитска Арабия държави от коалицията“) (http://english.manartv.com.lb/842052) [версия от 19 октомври 2021 г.]
                                       
                                    
                                 
                                       —
                                    
                                    
                                       Al Marjie (на арабски език): профил на al-Ghamari: https://www.almarjie-paris.com/1479 [версия от 19 октомври 2021 г.]
                                       
                                    
                                 
                                       —
                                    
                                    
                                       Al Jazeera: „Houthis say they attacked Aramco, Patriot targets in Saudi Arabia“ („Хутите твърдят, че са нападнали цели на „Арамко“ и противоракетната система „Пейтриът“ в Саудитска Арабия“) (https://www.aljazeera.com/news/2021/4/15/yemens-houthis-say-attacked-aramco-patriot-targets-in-jazan) [версия от 19 октомври 2021 г.]
                                       
                                    
                                 
                                       —
                                    
                                    
                                       Human Rights Watch: „Houthi Landmines Kill Civilians, Block Aid“ („Мини на хутите убиват цивилни, блокират помощта“) (https://www.hrw.org/news/2019/04/22/yemen-houthi-landmines-kill-civilians-block-aid) [версия от 19 октомври 2021 г.]
                                       
                                    
                                 
                                       —
                                    
                                    
                                       The Missile War in Yemen („Ракетната война в Йемен“): доклад на Центъра за стратегически и международни изследвания (https://www.csis.org/analysis/missile-war-yemen-1) [версия от 19 октомври 2021 г.]
                                       
                                    
                                 
                                       —
                                    
                                    
                                       Mines And IEDs Employed By Houthi Forces On Yemen’s West Coast („Мини и самоделни взривни устройства, използвани от силите на хутите по западния бряг на Йемен“): доклад на Организацията за изследване на оръжия в райони на конфликт (https://www.conflictarm.com/dispatches/mines-and-ieds-employed-by-houthi-forces-on-yemens-west-coast/) [версия от 19 октомври 2021 г.]
                                       
                                    
                                 
                     
                           9
                        
                        
                           г. Yusuf Al-Madani
                           Изписване на оригиналния език: یوسف المداني
                           
                              Звание: генерал-майор. Длъжност: командир на пети военен регион на хутите. Адрес: Йемен. Дата на раждане: 1977 г. Място на раждане: район Muhatta, провинция Хаджа, Йемен. Гражданство: Йемен. Друга информация: виден лидер на силите на хутите и командващ силите в Ходейда, Хаджа, Махуит и Райма (Йемен) – застрашаващ мира, сигурността и стабилността на Йемен. От 2021 г. Al-Madani е разпределен за настъплението срещу Мариб. Налична е снимка за включване на уебадреса за специални известия на Интерпол и Съвета за сигурност на ООН: препратка към специалното известие на Интерпол и Съвета за сигурност на ООН: https://www.interpol.int/en/How-we-work/Notices/View-UN-Notices-Individuals. Дата на посочване от ООН:9.11.2021 г.
                           
                              Допълнителни сведения от описателното обобщение на основанията за включване в списъка, предоставено от Комитета по санкциите:
                           
                           В съответствие с раздел 5, буква g) от Насоките си Комитетът към Съвета за сигурност, създаден с Резолюция 2140, дава достъп до описателно обобщение на основанията за включване в списъка на лица, групи, предприятия и образувания, включени в списъка му със санкции.
                           
                              Дата, на която описателното обобщение е било публикувано на уебсайта на Комитета: 9 ноември 2021 г.
                           Yusuf Al-Madani беше включен в списъка на 9 ноември 2021 г. съгласно параграфи 11 и 15 от резолюция 2140 (2014) и параграф 14 от резолюция 2216 (2015) като лице, отговарящо на критериите за включване в списъка, посочени в параграф 17 от резолюция 2140 (2014).
                           Yusuf Al-Madani е участвал в действия и е подкрепял действия, застрашаващи мира, сигурността и стабилността на Йемен.
                           
                              Допълнителна информация:
                           
                           Al-Madani е включен в списъка поради участието си и командването на военни кампании на хутите, застрашаващи мира, сигурността и стабилността на Йемен, с което отговаря на критериите за включване в списъка, посочени в параграф 17 от Резолюция 2140 (2014). Al-Madani е виден лидер на силите на хутите и командващ силите в Ходейда, Хаджа, Махуит и Райма (Йемен). От 2021 г. Al-Madani е разпределен за настъплението срещу Мариб. Непрекъснатото препозициониране на хутите и другите нарушения на разпоредбите за прекратяване на огъня на Споразумението от Ходейда са дестабилизирали град, който е критична пътна артерия за хуманитарните и основните търговски стоки. Освен това редовно се съобщава за извършени от хути нападения, засягащи цивилното население и гражданската инфраструктура във и около Ходейда, което допълнително влошава положението на йеменците, с някои от най-високите равнища на хуманитарна нужда в страната.
                           
                                       —
                                    
                                    
                                       Al Masda (на арабски език): „Houthis Appoint Acting Defense, Interior Ministers, Members of Supreme Security Committee“ („Хутите назначават изпълняващи длъжността министри на отбраната и на вътрешните работи и членове на Върховния комитет за сигурност“) (https://almasdaronline.com/article/67627) [версия от 19 октомври 2021 г.]
                                       
                                    
                                 
                                       —
                                    
                                    
                                       Saba (на арабски език): в доклада се казва, че ръководителят на Върховния политически съвет на Al-Huthi посещава изложение за военноморски ракети (https://www.saba.ye/ar/news478675.htm) [версия от 19 октомври 2021 г.]
                                       
                                    
                                 
                                       —
                                    
                                    
                                       Aden Al Hadath (на арабски език): „Dissident Figure Says „Abd-al-Malik Al-Huthi Has Leukemia, Identifies „Likely Successor“ („Дисидент заявява, че Abd-al-Malik Al-Huthi е болен от левкемия и посочва „вероятния наследник“) (https://aden-alhadath.info/news/35501) [версия от 19 октомври 2021 г.]
                                       
                                    
                                 
                                       —
                                    
                                    
                                       Профил в Twitter на Mohammad Ali al-Houthi: на 2 февруари 2018 г. Al-Huthi публикува своя снимка с Yusuf Al-Madani. Публикациите в Twitter се превеждат приблизително така: „Вчера седяхме заедно с живия мъченик Abu Hussein“ (Abu Hussein е псевдонимът на Yusuf Al-Madani).
                                    
                                 
                                       —
                                    
                                    
                                       Al Jazeera: „Recordings: Houthi leaders planned general’s killing“ („Записи: лидери хути са планирали убийството на генерал “) (https://www.aljazeera.com/news/2016/6/29/recordings-houthi-leaders-planned-generals-killing) [версия от 19 октомври 2021 г.]“